MTV3
Vuonna 1985 MTV lähti Yleisradion ja Nokian kanssa Kolmostelevisio-projektiin. Kolmoskanava aloitti joulukuussa 1986. MTV sai uuden kanavan kautta lisää ohjelma-aikaa. Vuoden 1993 alusta MTV siirtyi kokonaan omalle kanavalleen ja alkoi lähettää ohjelmaa täyspäiväisesti. Uuden kanavan nimeksi tuli MTV3. Siitä tuli Suomen suosituin televisiokanava 43 prosentin katselijaosuudella.
Napakymppi (viihdeohjelma)
Napakymppi oli MTV:n ohjelmistossa vuosina 1985–2002. Vuoteen 1992 asti MTV:llä ei vielä ollut omaa kanavaa, vaan sen ohjelmia esitettiin Yleisradion kanavien ohjelmien välissä. Ohjelma näkyi joinakin kausina Yle TV1:ssä ja muina kausina TV2:ssa. Vuosina 1993–2002 Napakymppiä esitettiin MTV:n omalla MTV3-kanavalla. Ohjelma palasi ruutuun syksyllä 2017 Nelonen-kanavalla.